
Parlamentul  României

Camera  Deputaţilor

Comisia pentru industrii si servicii

Bucureşti 09.02.2011                                                                                                                                                                                 23/357/2010

AVIZ
asupra propunerii legislative de completare Ordonanţei de urgenţă a Guvernului 

nr. 88/1997 privind privatizarea societăţilor comerciale, 

aprobată prin Legea nr. 44/1998

În conformitate cu prevederile art. 95 din Regulamentul Camerei Deputaţilor, republicat, Comisia pentru industrii şi servicii, a fost sesizată  pentru dezbatere şi avizare, cu propunerea legislativă de completare a Ordonanţei de urgenţă a Guvernului nr. 88/1997 privind privatizarea societăţilor comerciale transmisă cu adresa nr. Pl.x 778/29.11.2010 şi înregistrată cu nr. 23/357/02.12.2010.

Avizul comisiei urmează să fie trimis Comisiei pentru politică economică, reformă şi privatizare, care este sesizată în fond.
Senatul în calitate de primă cameră sesizată a respins acest proiect de Lege în şedinţa din 24 noiembrie 2010.

Conform prevederilor art. 75 alin.(1) din Constituţia României, republicată şi ale art.92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră Decizională.
Propunerea legislativă are ca obiect completarea art. 35 din Ordonanţa de urgenţă a Guvernului nr. 88/1997 privind privatizarea societăţilor comerciale, aprobată prin legea nr. 44/1998, cu modificările şi completările ulterioare, în scopul creării cadrului legal pentru facilitarea  situaţiei cumpărătorului de acţiuni deţinute de Autoritatea pentru Valorificarea Activelor Statului în demersul de a obţine certificate de atestare a dreptului de proprietate la care este îndreptăţit, conform prevederilor legale în vogoare, prin obligarea Ministerului Finanţelor Publice de a elibera acest atestat, în situaţia în care nu a fost identificată instituţia care îndeplineşte rolul de minister de resort.

Consiliul Legislativ a avizat negativ propunerea legislativă, aviz transmis cu adresa nr.911 din 15 iulie 2010, întrucât art.35 care face obiectul acestei propuneri legislative, a fost abrogat în mod expres prin Legea nr. 99/1999 privind unele măsuri pentru accelerarea reformei economice, cu modificările ulterioare.
Consiliul Economic şi Social a avizat negativ propunerea legislativă, cu unele observaţii, aviz transmis cu adresa nr. 1487/28.06.2010.

Guvernul prin punctul său de vedere transmis cu adresa nr. 2371 din 09.09.2010,  nu susţine adoptarea acestei propuneri legislative.
Potrivit prevederilor art.61 din Regulamentul Camerei Deputaţilor, republicat, comisia a dezbătut propunerea legislativă menţionată mai sus în şedinţa din data de 09.02.2011.

În urma dezbaterilor, membrii comisiei au hotărât, cu unanimitate de voturi, avizarea negativă a proiectului de lege.
În raport de obiectul şi conţinutul său propunerea legislativă face parte din categoria legilor ordinare.
 PREŞEDINTE
            Iulian Iancu
       Consilier parlamentar,

           Viorica Petrascu

